proxectonos/corpus_dominio_legal_administrativo_tmp huggingface dataset:
DECRETO 286/2008, do 4 de decembro, polo que se aproba a bandeira do Concello de Folgoso do Courel, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/01/2009

O Concello de Folgoso do Courel, considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da enseña, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día catro de decembro de dous mil oito,
DISPOÑO:
Artigo único.-Aprobar a bandeira do Concello de Folgoso do Courel, que figura como anexo, organizada do seguinte xeito:
En pano de amarelo, un castiñeiro de verde; e no terzo de abaixo, unha franxa encaixada de catro picos altos de verde.
Santiago de Compostela, catro de decembro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "00400D004P008.PDF"
CORRECCIÓN de erros.-Orde do 4 de decembro de 2008 pola que se modifican as bases reguladoras das axudas aos investimentos en transformación e comercialización de produtos agrarios para o período 2007-2013 e se convocan parcialmente para o exercicio orzamentario de 2009.
CONSELLERÍA DO MEDIO RURAL — III. OUTRAS DISPOSICIÓNS — 02/01/2009

Advertidos erros na citada orde publicada no DOG nº 239, do 10 de decembro de 2008, é necesario efectuar a seguinte corrección:
No artigo 2 incluído na Sección primeira (Modificación da Orde do 4 de maio de 2007) engádese unha quinta modificación da Orde do 4 de maio de 2007 pola que se establecen as bases reguladoras das axudas aos investimentos en transformación e comercialización de produtos agrarios para o período 2007-2013, modificada pola Orde do 28 de decembro de 2007, que é a seguinte:
Quinta: Modificación do punto 3º do artigo 3 da Orde do 4 de maio de 2007.
O punto 3º do artigo 3 (Investimentos subvencionables) da Orde do 4 de maio de 2007 quedará redactado como segue:
«3.-Non serán, no entanto, obxecto de axuda os investimentos relativos aos conceptos e actividades sinalados no anexo I desta orde.».
ORDE do 23 de decembro de 2008 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/01/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os cales está habilitado o Rexistro Telemático da Xunta de Galicia), e queda pois, habilitado cos efectos previstos no seu artigo 5.1º, o seguinte procedemento:
IN521C.-Subvencións destinadas a entidades de dereito público e privado, sen ánimo de lucro, para impulsar a realización de actuacións de difusión e formación relacionadas especificamente co desenvolvemento e implantación da sociedade da información na Comunidade Autónoma de Galicia, no marco do Plan estratéxico galego da sociedade da información e o Plano Avanza, e procédese a súa convocatoria para 2009.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de decembro de 2008.
José Luis Méndez Romeu
Conselleiro de Presidencia, Administracións Públicas e Xustiza
ORDE do 19 de decembro de 2008 pola que se publica a substitución dun vogal do Consello Galego de Cooperación para o Desenvolvemento en representación das ONG.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 08/01/2009

De acordo co establecido no artigo 11.5º do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia.
A asemblea xeral ordinaria da Coordinadora Galega de Organizacións non Gobernamentais do 5 de abril de 2008 propón a baixa e o nomeamento dos vogais do Consello Galego de Cooperación para o Desenvolvemento que a continuación se citan.
Polo tanto, vistas as propostas de cesamento e nomeamento formuladas de acordo co disposto no artigo 11.5º do Decreto 326/2004, do 29 de decembro,
DISPOÑO:
Artigo primeiro.-Que cese, por proposta da asemblea xeral ordinaria da Coordinadora Galega de Organizacións non Gobernamentais, a Félix Castro Latorre como vogal no Consello Galego de Cooperación para o Desenvolvemento.
Artigo segundo.-Nomear, por proposta da asemblea xeral ordinaria da Coordinadora Galega de Organizacións non Gobernamentais, a José Luis Quintela Julián como vogal no Consello Galego de Cooperación para o Desenvolvemento.
Santiago de Compostela, 19 de decembro de 2008.
José Luis Méndez Romeu
Conselleiro de Presidencia, Administración
Públicas e Xustiza
RESOLUCIÓN do 12 de decembro de 2008 pola que se ordena a publicación do acordo do Consello da Xunta de Galicia do 11 de decembro de 2008 polo que se modifica a relación de postos de traballo da Consellería de Traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/01/2009

A aprobación da modificación da relación de postos de traballo da Consellería de Traballo xustifícase pola necesidade de adaptala ás necesidades organizativas e funcionais do Centro de Novas Tecnoloxías.
En consecuencia, por proposta da Consellería de Traballo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 11 de decembro de 2008, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Traballo nos termos que se sinalan no anexo a este acordo.
Segundo.-Ordenar a súa publicación, no Diario Oficial de Galicia, para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do once de decembro de 2008, relativo á aprobación da modificación da relación de postos de traballo da Consellería de Traballo, coa finalidade de cumprir ese acordo, dispoño que se publique, no Diario Oficial de Galicia, como anexo a esta resolución.
Santiago de Compostela, 12 de decembro de 2008.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "00500D004P015.PDF"
RESOLUCIÓN do 12 de decembro de 2008 pola que se ordena a publicación do acordo do Consello da Xunta de Galicia do 11 de decembro de 2008 polo que se modifica a relación de postos de traballo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/01/2009

A aprobación da modificación da relación de postos de traballo da Consellería de Educación e Ordenación Universitaria xustifícase pola necesidade de dar cumprimento aos acordos adoptados o 10 de xuño de 2008, pola Comisión Negociadora do IV convenio colectivo único para o persoal laboral da Xunta de Galicia, publicado no DOG do 17 de xullo de 2008, e transfórmanse todos os postos de traballo do persoal laboral fixo descontinuo dependentes da Consellería de Educación e Ordenación Universitaria en postos de traballo de laboral fixo, eliminándose o carácter descontinuo. Así mesmo, créanse os postos de traballo procedentes do Instituto Social da Mariña, que se transferiron á comunidade autónoma mediante Real decreto 553/2006, do 5 de maio (DOG nº 98, do 24 de maio). Ademais, axústase a RPT ás necesidades organizativas e funcionais derivadas da entrada en vigor do Decreto 10/2007, do 25 de xaneiro, polo que se regula o funcionamento dos comedores escolares nos centros públicos non
universitarios dependentes da Consellería de Educación e Ordenación Universitaria, que establece cinco categorías de comedores escolares, determinadas polo número de comensais usuarios do servizo de comedor.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 11 de decembro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Educación e Ordenación Universitaria nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Os efectos económicos dos complementos salariais obxecto desta modificación retrotraeranse ao día 1 de xaneiro de 2008.
Visto o acordo adoptado polo Consello da Xunta de Galicia na súa reunión do once de decembro de dous mil oito, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2008.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "00500D004P015.PDF"
CORRECCIÓN de erros.-Resolución do 17 de outubro de 2008 pola que se aproban os modelos de actas da inspección tributaria de Augas de Galicia.
AUGAS DE GALICIA — III. OUTRAS DISPOSICIÓNS — 13/01/2009

Advertido erro, na devandita resolución, publicada no DOG nº 220, do mércores 12 de novembro de 2008, cómpre efectuar a oportuna corrección:
Na páxina 20.528, no Anexo II, onde di: «Acta de conformidade A02», debe dicir: «Acta de desconformidade A02».
RESOLUCIÓN do 31 de decembro de 2008 pola que se ordena a publicación do acordo do Consello da Xunta de Galicia do 30 de decembro de 2008 polo que se aproba o cadro de persoal da Axencia Galega de Emerxencias.
AXENCIA GALEGA DE EMERXENCIAS — III. OUTRAS DISPOSICIÓNS — 13/01/2009

A Lei 5/2007, do 7 de maio, de emerxencias de Galicia, creou a Axencia Galega de Emerxencias (Axega) configurándoa como un ente instrumental para a xestión das emerxencias segundo as instrucións emanadas do órgano administrativo que ten as facultades para a xestión das emerxencias e a protección civil (capítulo III, artigos 16 e ss).
A Axega ten natureza de entidade de dereito público con personalidade xurídica propia que somete a súa actuación ao ordenamento xurídico privado, agás cando exerza potestades administrativas, e está dotada con patrimonio propio e plena capacidade para o desenvolvemento dos seus fins, tal como se describe no artigo 12.1º.1 b) do Decreto lexislativo 1/1999, de réxime financeiro e orzamentario de Galicia.
A aprobación do cadro de persoal da Axencia Galega de Emerxencias xustificase pola necesidade de garantir o correcto desenvolvemento das competencias que ten atribuídas pola Lei 5/2007, do 7 de maio, de emerxencias de Galicia, así como polo Decreto 223/2007, do 5 de decembro, polo que se aproba o estatuto da Axega.
De conformidade co artigo 9.2º g) do citado Decreto 223/2007, do 5 de decembro, corresponde ao presidente da Axencia Galega de Emerxencias propoñer ao Consello da Xunta a aprobación do cadro de persoal do ente público.
En consecuencia, por proposta do presidente da Axega, logo de coñecemento e aprobación do seu consello reitor, visto o artigo 14 do Decreto 223/2007, do 5 de decembro, así como os informes emitidos pola Dirección Xeral da Función Pública e a Dirección Xeral de Orzamentos, o Consello da Xunta de Galicia, na súa reunión do día 30 de decembro de 2008, adoptou o seguinte
ACORDO:
Primeiro.-Aprobar o cadro de persoal da Axencia Galega de Emerxencias.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta na súa reunión do día 30 de decembro de 2008, relativo á aprobación do cadro de persoal da Axencia Galega de Emerxencias, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de decembro de 2008.
José Luis Méndez Romeu
Presidente da Axencia Galega de Emerxencias
Ver referencia pdf "00800D004P040.PDF"
CENTRO INFORMÁTICO PARA A XESTIÓN TRIBUTARIA, ECONÓMICO-FINANCEIRA
E CONTABLE
CORRECCIÓN de erros.-Resolución do 18 de decembro de 2008 pola que se procede á resolución das axudas da Orde do 18 de abril de 2008 pola que se establecen as bases que regulan a concesión das axudas destinadas ao fomento en Galicia de sistemas de produción das razas gandeiras autóctonas en réximes extensivos, e se convocan para 2008 (procedemento administrativo MR536B, Diario Oficial de Galicia número 79, do 24 de abril).
CONSELLERÍA DO MEDIO RURAL — III. OUTRAS DISPOSICIÓNS — 12/01/2009

Ver referencia pdf "00700D006P031.PDF"
DECRETO 295/2008, do 30 de decembro, sobre a aplicación durante o período 2008/2009 do sistema de retencións á conta previsto no Decreto 158/2007, do 21 de xuño, polo que se regula en Galicia a aplicación do réxime da taxa láctea.
CONSELLERÍA DO MEDIO RURAL — I. DISPOSICIÓNS XERAIS — 15/01/2009

O Decreto 158/2007, do 21 de xuño, regula en Galicia a aplicación do réxime da taxa láctea e, consonte o previsto na normativa básica estatal, prevé no seu artigo 28 a obrigatoriedade das persoas compradoras de leite autorizadas de efectuarlles ás persoas produtoras que superen a cantidade de referencia individual asignada, retencións á conta da taxa láctea, para o que se establece, no artigo 29, a declaración e o pagamento das ditas retencións por parte das persoas compradoras autorizadas.
Con base na produción e comercialización dos últimos dous períodos de taxa e no incremento da cota láctea asignada para o período 2008/2009 e seguintes, que permiten prever un equilibrio no período 2008/2009 entre entregas de leite e cantidade de referencia asignada, o Real decreto 1613/2008, do 3 de outubro, sobre aplicación durante o período 2008/2009 do sistema de retencións á conta previsto no Real decreto 754/2005, do 24 de xuño, polo que se regula o réxime da taxa láctea, durante o período de taxa 2008/2009 (BOE do 6 de outubro), establece para o dito período unha aplicación singular do sistema de retencións á conta previsto no Real decreto 754/2005, do 24 de xuño, polo que cómpre, de acordo coa dita norma básica estatal, adaptar, para o período 2008/2009, o previsto no Decreto 158/2007, do 21 de xuño.
En consecuencia, por proposta do conselleiro do Medio Rural e logo de deliberación do Consello da Xunta de Galicia, na súa reunión do día trinta de decembro de dous mil oito,
DISPOÑO:
Artigo único.-Aplicación do sistema de retencións á conta no período de taxa 2008/2009.
De acordo co disposto no Real decreto 1613/2008, do 3 de outubro (BOE do 6 de outubro), durante o período de taxa 2008/2009, as retencións á conta previstas no Decreto 158/2007, do 21 de xuño, polo que se regula en Galicia a aplicación do réxime da taxa láctea, só se aplicarán ás persoas produtoras de leite que se atopen nalgunha das situacións seguintes:
a) Que dispoñan dunha cantidade de referencia individual igual ou inferior a 200.000 kg e as cantidades entregadas superen a cantidade de referencia dispoñible, incrementada nun vinte por cento.
b) Que dispoñan dunha cantidade de referencia individual maior de 200.000 kg, pero menor ou igual a 300.000 kg, e as cantidades entregadas superen a cantidade de referencia dispoñible incrementada nun dez por cento.
c) Que dispoñan dunha cantidade de referencia individual superior a 300.000 kg e as cantidades entregadas superen a cantidade de referencia dispoñible incrementada nun cinco por cento.
Disposición derradeira
Entrada en vigor.
Este decreto entrará en vigor o día seguinte ao da súa publicación no Diario Oficial de Galicia, e será aplicable desde o 1 de abril de 2008.
Santiago de Compostela, trinta de decembro de dous mil oito.
Emilio Pérez Touriño
Presidente
Alfredo Suárez Canal
Conselleiro do Medio Rural
RESOLUCIÓN do 14 de novembro de 2008 pola que se lles dá publicidade aos beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 16/01/2009

Esta consellería resolveu a publicación da derradeira relación de beneficiarios, que se especifican no anexo, das axudas concedidas no ano 2008 ao abeiro da Orde do 31 de marzo de 2008, da Consellería de Cultura e Deporte, pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas fináncianse con cargo á aplicación orzamentaria 12.03.433A.781.0 da Lei de orzamentos xerais da Comunidade Autónoma de Galicia para o ano 2008.
O que se fai público para xeral coñecemento.
Santiago de Compostela, 14 de novembro de 2008.
Ánxela Bugallo Rodríguez
Conselleira de Cultura e Deporte
Ver referencia pdf "01100D015P131.PDF"
CORRECCIÓN de erros.-Orde do 15 de decembro de 2008 pola que se resolve a convocatoria da Orde do 28 de febreiro de 2008 (Diario Oficial de Galicia do 12 de marzo), de concesión de axudas económicas para compensar gastos derivados dos accidentes de tráfico do persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/01/2009

Advertidos erros na citada orde, publicada no DOG nº 249, do 24 de decembro de 2008, cómpre publicar a seguinte corrección:
No punto primeiro, onde di: «Mira González, José Luis: 5.276,26 euros», debe dicir: «Mira Lema, José Luis: 5.276,26 euros».
CORRECCIÓN de erros.-Orde do 11 de decembro de 2008 pola que se establece a convocatoria pública para a programación de accións formativas dirixidas prioritariamente aos traballadores e traballadoras desempregados/as na Comunidade Autónoma de Galicia correspondente ao ano 2009.
CONSELLERÍA DE TRABALLO — III. OUTRAS DISPOSICIÓNS — 16/01/2009

Advertidos erros na devandita orde, publicada no Diario Oficial de Galicia nº 245, do 18 de decembro de 2008, cómpre efectuar as seguintes correccións no anexo IV:
Anular como prioritarias as especialidades «Auxiliar de enfermaría xeriátrica» SAN30 e »Técnico de control de calidade alimentaria» INAN50 por non estaren vixentes.
Incluír a existencia de centro homologado nas seguintes especialidades e comarcas: «Axudante de cociña» HOTR70 na comarca de Vigo; «Instalacións de enerxías renovables en edificios», ELEL13 na comarca de Pontevedra; «Instalador de sistemas de enerxía solar térmica», ENAE20, na comarca do Salnés; «Informática de usuario», IFCI23, na comarca de Terra de Celanova; «Condutor de vehículos clases C1-C», TMVC31, na comarca da Mariña Oriental e «Coidador de discapacitados físicos e psíquicos», SSCS01, na comarca de Santiago.
RESOLUCIÓN do 31 de decembro de 2008 pola que se ordena a publicación do acordo do Consello da Xunta de Galicia do 30 de decembro de 2008 polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/01/2009

A aprobación da modificación da relación de postos de traballo da Consellería de Educación e Ordenación Universitaria xustifícase polo acordo acadado coas organizacións sindicais sobre a xornada de traballo do persoal subalterno que presta servizos nos centros educativos, e sobre as retribucións do persoal subalterno e persoal auxiliar que prestan servizos nos centros educativos públicos dependentes da consellería.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia, na súa reunión do día trinta de decembro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Educación e Ordenación Universitaria nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Os efectos económicos dos complementos salariais obxecto desta modificación retrotraeranse ao día 1 de setembro de 2008.
Visto o acordo adoptado polo Consello da Xunta de Galicia, na súa reunión do trinta de decembro de dous mil oito, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de decembro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "01100D005P061.PDF"
Ver referencia pdf "01100D006P065.PDF"
CÓDIGO - DESCRICIÓN DAS FORMACIÓNS ESPECÍFICAS
641	PARA PERSOAL DOUTRA ADMINISTRACIÓN, CURSO DE INICIACIÓN DE GALEGO
(R.I.)
CÓDIGO - DESCRICIÓN DOUTRAS ADMINISTRACIÓNS
A11	ADSCRICIÓN INDISTINTA A FUNCIONARIOS DA XUNTA DE GALICIA, ESTADO E
CC.AA.
AXG	ADSCRICIÓN EXCLUSIVA A FUNCIONARIOS DA XUNTA DE GALICIA
CÓDIGO - DESCRICIÓN DOS COMPLEMENTOS SALARIAIS
B12	COMPLEMENTO SALARIAL DE SINGULARIDADE DE RESPONSABILIDADE
RESOLUCIÓN do 17 de decembro de 2008 pola que se aproba o Plan de xestión de recursos piscícolas dun tramo do río Ouro, nos concellos de Alfoz e O Valadouro, na provincia de Lugo.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/01/2009

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas dun tramo do río Ouro, situado nos concellos de Alfoz e O Valadouro:
Límite superior: ponte Frexulfe, na estrada que sae de Suaigrexa cara aos lugares da Abelleira e O Leirado (O Valadouro).
Límite inferior: desembocadura do rego de Adelán (Alfoz).
Lonxitude aproximada: 9,8 km.
Fundamentos xurídicos.
A tramitación do expediente de aprobación do Plan de xestión de recursos piscícolas do tramo do río Ouro antes citado axustouse ao establecido na Lei 7/1992, do 24 de xullo, de pesca fluvial e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o Comité provincial de pesca fluvial de Lugo e o Comité galego de pesca fluvial, os cales emitieron informe favorable sobre a aprobación do devandito plan.
Con suxeición ao establecido no artigo 68 do Decreto 137/1997, do 14 de maio, o conselleiro de Medio Ambiente e Desenvolvemento Sostible é o órgano competente para a aprobación do Plan de xestión de recursos piscícolas do tramo do río Ouro que se sinala nos antecedentes.
De acordo con todo o anterior,
RESOLVO:
Aprobar o Plan de xestión de recursos piscícolas do tramo do río Ouro que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente e Desenvolvemento Sostible, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición ante o conselleiro de Medio Ambiente e Desenvolvemento Sostible, no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 17 de decembro de 2008.
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 17 de decembro de 2008 pola que se aproba o Plan de xestión de recursos piscícolas dun tramo do río Narla, no concello de Friol, na provincia de Lugo.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/01/2009

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas do seguinte tramo do río Narla, situado no concello de Friol:
Límite superior: ponte da estrada que sae do Empalme, en Prado, cara ao Outeiro e A Castronela.
Límite inferior: ponte da estrada que sae das Casas da Feira (estrada LU-234 ) cara a Cotá.
Lonxitude aproximada: 13,5 km.
Fundamentos xurídicos.
A tramitación do expediente de aprobación do Plan de xestión de recursos piscícolas do tramo do río Narla antes citado axústase ao establecido na Lei 7/1992, do 24 de xullo, de pesca fluvial e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o Comité provincial de pesca fluvial de Lugo e o Comité galego de pesca fluvial, os cales emitieron informe favorable sobre a aprobación do devandito plan.
Con suxeición ao establecido no artigo 68 do Decreto 137/1997, do 14 de maio, o conselleiro de Medio Ambiente e Desenvolvemento Sostible é o órgano competente para a aprobación do Plan de xestión de recursos piscícolas do tramo do río Narla que se sinala nos antecedentes.
De acordo con todo o anterior,
RESOLVO:
Aprobar o Plan de xestión de recursos piscícolas do tramo do río Narla que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente e Desenvolvemento Sostible, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición ante o conselleiro de Medio Ambiente e Desenvolvemento Sostible, no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 17 de decembro de 2008.
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 17 de decembro de 2008 pola que se aproba o Plan de xestión de recursos piscícolas dun tramo do río Ferreira, nos concellos de Guntín e Palas de Rei, na provincia de Lugo.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/01/2009

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas do seguinte tramo do río Ferreira, situado nos termos municipais de Guntín e Palas de Rei:
Límite superior: ponte de Lousa, na pista de terra que sae de Carteire cara a Vilamaior de Negral (Palas de Rei).
Límite inferior: ponte cabo da piscifactoría do Ferreira (Guntín).
Lonxitude aproximada: 11,2 km.
Fundamentos xurídicos.
A tramitación do expediente de aprobación do Plan de xestión de recursos piscícolas do tramo do río Ferreira antes citado axústase ao establecido na Lei 7/1992, do 24 de xullo, de pesca fluvial e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o Comité provincial de pesca fluvial de Lugo e o Comité galego de pesca fluvial, os cales emitieron informe favorable sobre a aprobación do devandito plan.
Con suxeición ao establecido no artigo 68 do Decreto 137/1997, do 14 de maio, o conselleiro de Medio Ambiente e Desenvolvemento Sostible é o órgano competente para a aprobación do Plan de xestión de recursos piscícolas do tramo do río Ferreira que se sinala nos antecedentes.
De acordo con todo o anterior,
RESOLVO:
Aprobar o Plan de xestión de recursos piscícolas do tramo do río Ferreira que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente e Desenvolvemento Sostible, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición ante o conselleiro de Medio Ambiente e Desenvolvemento Sostible, no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 17 de decembro de 2008.
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 17 de decembro de 2008 pola que se aproba o Plan de xestión de recursos piscícolas de dous tramos da bacía do río Suarna, no concello da Fonsagrada, na provincia de Lugo.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/01/2009

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas dos seguintes tramos da bacía do río Suarna, situados no concello de Fonsagrada:
-Curso principal do río Suarna:
Límite superior: desembocadura do río de Lamas.
Límite inferior: ponte da Ferraría da Cuíña.
Lonxitude aproximada: 7 km.
-Río de Lamas:
Límite superior: A Ponte de Cereixido.
Límite inferior: desembocadura no río Suarna.
Lonxitude aproximada: 3,5 km.
Fundamentos xurídicos.
A tramitación do expediente de aprobación do Plan de xestión de recursos piscícolas dos tramos da bacía do río Suarna antes citados axústase ao establecido na Lei 7/1992, do 24 de xullo, de pesca fluvial e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste plan de xestión de recursos piscícolas foron oídos o Comité provincial de pesca fluvial de Lugo e o Comité galego de pesca fluvial, os cales emitieron informe favorable sobre a aprobación do devandito plan.
Con suxeición ao establecido no artigo 68 do Decreto 137/1997, do 14 de maio, o conselleiro de Medio Ambiente e Desenvolvemento Sostible é o órgano competente para a aprobación do Plan de xestión de recursos piscícolas dos tramos da bacía do río Suarna que se sinalan nos antecedentes.
De acordo con todo o anterior,
RESOLVO:
Aprobar o Plan de xestión de recursos piscícolas dos tramos da bacía do río Suarna que se sinalan nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente e Desenvolvemento Sostible, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición ante o conselleiro de Medio Ambiente e Desenvolvemento Sostible, no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 17 de decembro de 2008.
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 17 de decembro de 2008 pola que se aproba o Plan de xestión de recursos piscícolas dun tramo do río Lóuzara, no concello de Samos, na provincia de Lugo.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 15/01/2009

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas do seguinte tramo do río Lóuzara, situado no concello de Samos:
Límite superior: ponte da estrada entre Gundriz e Praducelo.
Límite inferior: ponte de Santalla de Abaixo, na estrada cara á igrexa.
Lonxitude aproximada: 9,9 km.
Fundamentos xurídicos.
A tramitación do expediente de aprobación do Plan de xestión de recursos piscícolas do tramo do río Lóuzara antes citado axústase ao establecido na Lei 7/1992, do 24 de xullo, de pesca fluvial e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o Comité provincial de pesca fluvial de Lugo e o Comité galego de pesca fluvial, os cales emitieron informe favorable sobre a aprobación do devandito plan.
Con suxeición ao establecido no artigo 68 do Decreto 137/1997, do 14 de maio, o conselleiro de Medio Ambiente e Desenvolvemento Sostible é o órgano competente para a aprobación do Plan de xestión de recursos piscícolas do tramo do río Lóuzara que se sinala nos antecedentes.
De acordo con todo o anterior,
RESOLVO:
Aprobar o Plan de xestión de recursos piscícolas do tramo do río Lóuzara que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente e Desenvolvemento Sostible, sitas en San Lázaro, s/n, en Santiago de Compostela.
Contra esta resolución poderá interpoñerse o recurso potestativo de reposición ante o conselleiro de Medio Ambiente e Desenvolvemento Sostible, no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 17 de decembro de 2008.
Manuel Vázquez Fernández
Conselleiro de Medio Ambiente e Desenvolvemento Sostible
CORRECCIÓN de erros.-Resolución do 22 de decembro de 2008, da Secretaría Xeral de Política Lingüística, pola que se anuncia a convocatoria de axudas para financiar proxectos de fomento do uso do galego dos equipos de normalización e dinamización lingüística dos centros de ensino privados de Galicia que imparten ensinanzas regradas de niveis non universitarios, para o 2009, curso escolar 2008-2009 (PR101A).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/01/2009

Advertido un erro na Resolución do 22 de decembro de 2008 pola que se anuncia a convocatoria de axudas para financiar proxectos de fomento do uso do galego dos equipos de normalización e dinamización lingüística dos centros de ensino privados de Galicia que imparten ensinanzas regradas de niveis non universitarios, para o 2009, curso escolar 2008-2009 (PR101A) (DOG número 2 do 5 de xaneiro de 2009), cómpre realizar a seguinte corrección:
Na páxina 104, base décimo sexta, parágrafo 2, onde di: «ano 2008», debe dicir: «ano 2009».
Nota: a publicación desta corrección non reabre o prazo de presentación de solicitudes.
CORRECCIÓN de erros.-Orde do 22 de xaneiro de 2009 pola que se establecen disposicións para a xestión do Rexistro de Explotacións Agrarias de Galicia, creado polo Decreto 253/2008, do 30 de outubro, e para a cualificación e acreditación das explotacións agrarias prioritarias.
CONSELLERÍA DO MEDIO RURAL — I. DISPOSICIÓNS XERAIS — 16/02/2009

Advertidos erros na devandita Orde do 22 de xaneiro de 2009, publicada no Diario Oficial de Galicia nº 19, do 28 de xaneiro de 2008, cómpre facer as oportunas correccións:
-No anexo I (MR408B) engadirase ao final o cadro de claves e instrucións que se xunta para cubrilo.
-No anexo II (MR408C) engadirase ao final o cadro de claves e instrucións que se xunta para cubrilo.
-Engádese o anexo III, ao cal fai referencia o artigo 3º.2 da citada orde.
Ver referencia pdf "03200D001P007.PDF"
Ver referencia pdf "03200D002P009.PDF"
CORRECCIÓN de erros.-Orde do 27 de xaneiro pola que se desenvolve o Decreto 105/2008, do 8 de maio, polo que se crea e se regula o Rexistro de Policías Locais de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 13/02/2009

Advertidos erros na Orde do 27 de xaneiro de 2008, publicada no Diario Oficial de Galicia nº 22, do 2 de febreiro, cómpre facer as oportunas correccións:
Na páxina 2.143, no artigo 3, punto 3, onde di: «Decreto 105/2008, do 18 de maio, polo que se crea e se regula o Rexistro das Policías Locais de Galicia», debe dicir: «Decreto 105/2008, do 8 de maio, polo que se crea e se regula o Rexistro das Policías Locais de Galicia».
b) NOMEAMENTOS CONSELLO XERAL DO PODER XUDICIAL
RESOLUCIÓN do 23 de xullo de 2009, do Departamento Territorial da Coruña, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios para o ano 2009, curso escolar 2008-2009, ao abeiro da resolución da Secretaría Xeral de Política Lingüística do 22 de decembro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/2009

A xefa territorial da Consellería de Educación e Ordenación Universitaria da Coruña, por delegación da Secretaría Xeral de Política Lingüística, resolve adxudicar as cantidades propostas polo Gabinete de Normalización Lingüística que se reflicten a continuación:
Ver referencia pdf "14700D002P006.PDF"
Contra esta resolución poderá interpoñerse recurso de reposición, no prazo dun mes, perante a Secretaría Xeral de Política Lingüística ou, directamente, o recurso contencioso-administrativo, no prazo de dous meses.
A Coruña, 23 de xullo de 2009.
María Teresa Villaverde Pais
Xefa territorial da Coruña
RESOLUCIÓN do 16 de xullo de 2009, do Departamento Territorial de Lugo, pola que se adxudica o financiamento dos proxectos de fomento do uso do galego dos equipos de normalización e dinamización lingüística dos centros de ensino privados de Galicia que imparten ensinanzas regradas de niveis non universitarios para o ano 2009, curso escolar 2008-2009, ao abeiro da resolución da Secretaría Xeral de Política Lingüística do 22 de decembro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/2009

O xefe do Departamento Territorial de Lugo, da Consellería de Educación e Ordenación Universitaria, por delegación da Secretaría Xeral de Política Lingüística, resolve adxudicar as cantidades propostas polo Gabinete de Normalización Lingüística que se reflicten a continuación.
Ver referencia pdf "14700D002P006.PDF"
Contra esta resolución caberá interpoñer recurso de reposición, no prazo dun mes, ante a Secretaría Xeral de Política Lingüística, ou, directamente, recurso contencioso-administrativo no prazo de dous meses.
Lugo, 16 de xullo de 2009.
José Jesús Ramos Ledo
Xefe territorial de Lugo
ORDE do 28 de xullo de 2009 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 31/07/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño (procedementos para os que está habilitado o Rexistro Telemático da Xunta de Galicia) e queda, pois, habilitado cos efectos previstos no seu artigo 5.1º, o seguinte procedemento:
CT 995A Habilitación de guías de turismo.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de xullo de 2009.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Resolución do 12 de xaneiro de 2009 pola que se anuncia convocatoria pública de subvencións ás industrias culturais para o ano 2009.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 16/02/2009

Na devandita resolución, publicada no Diario Oficial de Galicia número 19, do 28 de xaneiro de 2009, cómpre realizar a seguinte corrección:
-Na páxina 1.864, anexo VI, epígrafe C. Relación de funcións, na nota a pé de páxina, onde di: «(2) Rede Galega de Teatros e Auditorios, Rede Galega de Salas (exceptuando a propia), outras salas/lugares en Galicia, exterior.», debe dicir: «(2) Rede Galega de Teatros e Auditorios, Rede Galega de Salas, outras salas/lugares en Galicia, exterior.».
RESOLUCIÓN do 29 de xullo de 2009 pola que se fai pública a ampliación de créditos asignados ao Plan Remóvete para a substitución de vehículos en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 31/07/2009

O Consello de Dirección do Igape, na súa xuntanza do día 2 de xuño de 2009, acordou por unanimidade dos membros asistentes a aprobación das bases reguladoras das axudas do Igape ás pemes, autónomos e particulares para a renovación de automóbiles con achatarramento de automóbiles antigos (Plan Remóvete Galicia).
Mediante Resolución do 30 de xuño de 2009 procedeuse á publicación das ditas bases así como á publicación dos créditos asignados (DOG nº 130, do 6 de xullo).
Analizada a evolución de solicitudes de apoio recibidas e dado que a demanda de turismos é moi superior á dos vehículos comerciais, é conveniente unha ampliación dos créditos publicados. Esta ampliación foi acordada na xuntanza do Consello de Dirección do Igape do 28 de xullo de 2009.
Visto o exposto anteriormente e de conformidade coas facultades que teño conferidas,
RESOLVO:
Primeiro.-Ampliar o crédito dispoñible en 2.000.000  adicionais, con cargo á partida orzamentaria 02.02 E4/10/04-656 do ano 2009.
Segundo.-Esta resolución entrará en vigor ao día seguinte da publicación no Diario Oficial de Galicia.
Santiago de Compostela, 29 de xullo de 2009.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 2 de xullo de 2009, da Dirección Xeral de Saúde Pública e Planificación, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 31/07/2009

A Orde do 30 de xullo de 1997, conxunta das consellerías de Agricultura, Gandaría e Montes, e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación, e de Sanidade e Consumo comunicarán, aos organismos responsables na comunidade autónoma a homologación deses cursos, e no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia celebrar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social, e de Agricultura do Ministerio de Medio Ambiente, Rural e Mariño, solicitado por Cacumen Lugo, S.L.U., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel cualificado.
2. Entidade organizadora.
Cacumen Lugo, S.L.U.
3. Data.
Do 16 de outubro ao 14 de novembro de 2009.
4. Duración.
60 horas (avaliación 1 hora).
5. Lugar de celebración.
Instalacións de Cacumen Lugo, S.L.U. R/ Concepción Areal, 18-1º, 27004 Lugo.
6. Número de prazas.
Máximo 20 alumnos.
7. Dirixido a:
Responsables técnicos das empresas que apliquen e/ou manipulen produtos biocidas.
8. Criterios de selección.
Por rigorosa orde de recepción da solicitude de inscrición.
9. Presentación de solicitudes.
Segundo o modelo do anexo.
10. Programa.
Ver referencia pdf "14900D009P031.PDF"
11. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente, co que poderá solicitar á Dirección Xeral de Saúde Pública e Planificación da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 2 de xullo de 2009.
Sagrario Pérez Castellanos
Directora xeral de Saúde Pública e Planificación
Ver referencia pdf "14900D009P031.PDF"